भारत में लौह इस्पात उद्योग

भारत में लौह इस्पात उद्योग भारत के आधुनिक काल का सबसे पहले शुरु होने वाले उद्योगों में से एक है। जनवरी 2019 में जापान के बाद भारत दूसरा सबसे बड़ा इस्पात उत्पादक देश बना। वर्ल्डस्टील के अनुसार 2018 में भारत का कच्चा इस्पात उत्पादन 106.5 टन था। यह उत्पादन 2017 में 101.5 टन था। जापान ने वर्ष 2018 में 104.3 मीट्रिक टन का अर्थात् वर्ष 2017 की तुलना में 0.3% कम उत्पादन किया। इस उद्योग ने कुल तैयार इस्पात का 82.68 मिलियन टन और कच्चे लोहे का 9.7 मिलियन टन उत्पादन किया। भारत में अधिकांश लोहा और इस्पात लौह अयस्क से उत्पादित किया जाता है। 1970 और 1980 के दशक में अधिकांश इस्पात कंपनियों जैसे- जेएसडब्ल्यू स्टील, भूषण स्टील आदि की स्थापना की गई थी। भारतीय इस्पात उद्योग को क्रमशः 1991 और 1992 में लाइसेंस मुक्त तथा नियंत्रण मुक्त कर दिया गया था।

इस्पात संयंत्र
इस्पात संयंत्र दो प्रकार के होते हैं - लघु इस्पात संयंत्र और एकीकृत इस्पात संयंत्र। देश का लगभग आधा इस्पात मध्यम और छोटे उद्यमों द्वारा उत्पादित किया जाता है। भारत में 50 से अधिक लौह तथा इस्पात उद्योग हैं।

राष्ट्रीय इस्पात नीति
राष्ट्रीय इस्पात नीति - 2005 का भारत में विश्व स्तर का एक आधुनिक और कुशल इस्पात उद्योग स्थापित करने का दीर्घकालिक लक्ष्य है। इसमें न केवल लागत, गुणवत्ता और उत्पाद मिश्रण के संदर्भ में बल्कि दक्षता और उत्पादकता के संदर्भ में भी वैश्विक प्रतिस्पर्धात्मकता हासिल करने पर बल दिया गया है। नीति का लक्ष्य 2004-05 के 38 मिलियन टन के स्तर से 2019-20 तक प्रति वर्ष 100 मिलियन मीट्रिक टन से अधिक इस्पात प्राप्त करना था। इसमें 2004-05 से लगभग 7.3% प्रति वर्ष की वार्षिक वृद्धि निहित थी।

संदर्भ

उद्योग
लोहा
भारत में इस्पात उद्योग